ming030890/wiki-yue-high-quality huggingface dataset:
荷包

荷包（Wallet），有時又會叫銀包，係用嚟放啲私人嘢、細細個、方便帶出街嘅架生。一般啲荷包都係放喺個褲袋、衫袋、或者手袋入面。少有公開畀陌生人睇，因為裏面有好多個人私隱。

放嘢
銀包放紙幣、信用卡、會員証件、公司名片、工作證、學生証、購物收據、屋企親人嘅經典相、八達通等等。
萬事得Titan

萬事得Titan（英文：Mazda Titan，日文：マツダ・タイタン）係日本萬事得汽車公司製造嘅柴油商用貨車，又叫萬事得T霸。

第一代（1971年 - 1980年）
第一代Titan（後期型），喺紐西蘭影
1971年作為E2000、E2500嘅後繼車款推出，搭載嘅柴油引擎區分成2.7L XB型、3.0L HA型同4.1LZB型，而外銷版就叫做萬事得E2700、萬事得E3000同萬事得E4100。另外亦都有2.0L VA型汽油引擎，海外版叫做萬事得E2000。
後期型車頭
萬丈布營地

萬丈布營地，香港營地之一，專畀露營，喺大嶼山萬丈布，薑山西面，深山之中，鳳凰徑邊，英文叫Man Cheung Po Campsite。屬南大嶼郊野公園，行政上歸離島區。營地屬小型，有營位少過二十。水源取自溪澗，季節性水源。歸漁農及自然護理署管。
營地無車路，要行鳳凰徑第五段入，好近名勝萬丈布。較近地方有龍仔悟園同慈興寺。
營飲食用得燒烤爐、檯櫈。着用得晾衫架。另有污水穴。有廁所，不過旱廁。
萬事得RX-7

萬事得RX-7喺日本萬事得車厰喺1978年到2002年製造同埋賣嘅跑車。
萬人幫拖搞個唱

《萬人幫拖搞個唱》（Calling Netizens），係香港電視娛樂製作嘅真人騷音樂節目，由李健宏（KB）、李家榮（火火）主持，2020年1月20號到2月7號逢禮拜一到五23:00-23:30喺ViuTV播。節目主持組成歌唱組合「雙龍出海」，搵網民幫自己手搞演唱會。
呢個節目嘅網上重溫係「足本版」，保留喺電視直播版剪走咗嘅粗口。
另外，呢個節目製作出嚟嘅演唱會《雙龍出海萬人幫拖演唱會》，喺2020年5月3號禮拜日23:00-00:00喺ViuTV播。
萬丹

萬丹（Banten）係印尼一個省，喺爪哇，人口1063萬，首府西冷。
萬事達

萬事達（Mastercard）係美國金融服務公司，亦係世界其中一個主要信用咭同扣賬咭支付平台。
萬事得

萬事得（マツダ株式会社）係一間總部設喺日本嘅汽車製造廠。
菲利普·萊納德

菲利普·萊納德（Philipp Lenard，1862年6月7號—1947年5月20號）係德國物理學家，憑住研究陰極射線嘅成就攞到1905年諾貝爾物理學獎。
菲利佩紐西

菲利佩紐西（Filipe Jacinto Nyusi，1959年2月9號—），係當今莫三鼻給總統，2015年上任做到依家。
菲力斯茄喇馬

菲力斯茄喇馬（德文：Felix Kramer）係位德國男演員。1973年3月23號喺東德東柏林出世。佢嘅身高係182cm。

生平
菲力斯茄喇馬嘅阿媽係德國女演員Petra Hinze，而佢嘅老竇就係德國導演祖日吉茄喇馬，菲力斯茄喇馬都有兩個兄弟，同埋佢係由佢阿媽帶大嘅。佢曾經喺1999年－2003年喺恩斯特布施戲劇藝術學院度讀。喺佢畢咗業之後，德國導演Friedrich Schirmer請咗佢去斯圖加特國立劇院度做演員。而喺2005－2006年，佢去咗德國演藝劇院度做演員。喺2008之後，佢就成為咗位自由演員。
菲士

菲士（粵音：fei1 si2，英文：Face，或者寫做菲屎），中文又叫面子，或者簡稱面（粵音：min2），係人際關係術語，指對一個人嘅尊重。如果尊重一個人，就叫畀面，通常都可以改善雙方嘅關係，相反如果唔畀面，就會畀人覺得串、扮大牌，甚至會招惹對方報仇。
菲亞納蘭楚阿

菲亞納蘭楚阿係馬達加斯加一座城，菲亞納蘭楚阿省首府，人口19萬。
芝倫度同迪亞奴河谷國家公園

芝倫度同迪亞奴河谷國家公園（粵音：zi1 leon4 dou6 tung4 dik6 aa3 nou4 ho4 guk1 gwok3 gaa1 gung1 jyun2，意大利文：Parco nazionale del Cilento e Vallo di Diano）係喺意大利嘅一個國家公園。呢個公園原先得三萬六公頃，後嚟擴建成十八萬公頃咁大。佢喺1991年畀聯合國教科文組織列入世界遺產。
芝加哥

芝加哥（英文：Chicago；英文讀音：[ʃɪˈkɑ.ɡoʊ]，「ch」讀「sh」音），舊底仲有譯名叫施家谷，當地唐人就叫佢做芝城，係美國第三大城市，亦係伊利諾州最大城市，人口超過270萬。芝加哥喺密芝根湖邊，1837年開城，並喺19世紀中葉迅速發展，用咗六十幾年時間就已經喺1900年成為全球第五個達百萬人口嘅大城市。
芝加哥剿匪戰

《芝加哥剿匪戰》係套美國嘅電影，喺1953年10月14號上畫。
芙蓉市

芙蓉市（粵拼：fu4 jung4；馬來文：Seremban）係馬來西亞森美蘭州首府，人口56萬，喺馬來西亞南部。
芙蓉喺吉隆坡以南大約60公里，離海岸線大約30公里遠。

氣候
同其他西馬城市一樣，芙蓉全年氣温平均，天氣炎熱、潮濕、多雨，平均氣温26-30°c。

鐵路
城內公共交通有馬來亞鐵道通勤鐵路（KTM Komuter）電車系統。

人口
根據2010年統計，總共有544,935名馬來西亞公民住喺芙蓉，其中52.2%係馬來人、24.2%係華人、15.8%係印度人。
芝加哥公牛

芝加哥公牛（英文：Chicago Bulls）係一支以美國伊利諾州芝加哥為基地嘅NBA球隊，隸屬NBA東岸中央賽區。
芙蕾雅

芙蕾雅（粵拼：fu4 leoi4 aa5 | 英文：Freyja）係北歐神話當中一個負責掌管土地肥沃嘅女神。
第谷

第谷（Tycho Brahe，出世時叫 Tyge Ottesen Brahe，1546年12月12號—1601年10月24號）係丹麥一個貴族，做過一套又廣又詳細嘅天文同行星觀測（開普勒後來用佢嘅數來導出佢嘅三條行星運動律），又搞過煉金術。佢來自Skåneland，而家係瑞典嘅一部份。
第里雅斯特

第里雅斯特（意大利文：Trieste），又叫的里雅斯特，係意大利傅遼利－威尼斯朱利亞首府，人口21萬。
維基同享有多媒體嘅嘢：Trieste
第薩·伊什特萬

第薩·伊什特萬（匈牙利文：Tisza István，1861年4月22號—1918年10月31號），係奧匈帝國嘅貴族、政治人。喺法蘭茲約瑟夫一世統治嗰段時期，佢做咗兩次匈牙利首相。
笭菁

笭菁係臺灣愛情、恐怖小說作家，近年以恐怖小說廣為人知。早期以愛情題材創作，後漸漸轉變為以恐怖題材創作為主。曾獲邀為台灣知名遊戲《返校》創作外傳小說《返校-惡夢再續-》。2021年10月，佢嘅作品《禁忌之化劫》翻拍成電影作品。

簡介
笭菁喺淡江大學西班牙語文學同埋財務金融系畢業，1999年大四嗰陣喺網上以「靜」為筆名發表處女作《一億元的處女之夜》，獲得出版社關注，之後獲邀出版小說，就此踏上作家之路。出道到依家已創作200本以上小說。而根據訪談，笭菁呢個筆名係由翻字典取得，並無特殊含意。

榮譽
2012年博客來華文大眾文學暢銷作家TOP8。
2015年博客來華文大眾文學暢銷作家TOP7；金石堂暢銷作家TOP13。
2016年博客來華文大眾文學暢銷作家輕小說TOP2；金石堂華文華文暢銷作家TOP5、文學類TOP1。
2017年博客來暢銷作家TOP1；金石堂前20暢銷作家。
2018年博客來華文類暢銷作家TOP2；金石堂年度暢銷作家前20。
第納爾

第納爾係一個貨幣單位，個名嚟自羅馬帝國嘅一種銀幣，而家主要喺一啲中東同北非嘅國用。
第里雅斯特自由區

第里雅斯特自由區（Territorio libero di Trieste），係意大利北部同南斯拉夫之間嘅一個區域，第二次世界大戰結束後嘅1947年劃出，首府第里雅斯特。區域分咗兩邊，一邊A區由英國、美國軍隊佔領，另一邊B區由南斯拉夫軍隊佔領，1954年A區由意大利接手，B區就落入南斯拉夫。
荷包牡丹科

荷包牡丹科（學名：Fumariaceae）係被子植物門毛茛目嘅一個科。
荷包豆

荷包豆（粵拼：ho4 baau1 dau2；學名：Phaseolus lunatus），又嗌棉豆（min4 dau2），係豆科菜豆屬嘅攀援草本植物，原產中美洲，家下世界各地都有種來食。
佢亦係常見嘅菜。

樣
荳似動物嘅腎。
荷包蛋

荷包蛋係指外形類似荷花未開時嘅花萼嘅雞蛋食品，通常煎製而成，所以好多時候荷包蛋一詞係煎荷包蛋（英文：Over）嘅簡稱。
煎荷包蛋嘅做法係將煎蛋雙面煎，蛋白通常會包著蛋黃，而蛋黃通常熟透。煎蛋過程要反轉隻蛋，令蛋黃唔會露出。係反蛋嘅一種，但去茶餐廳叫反蛋好多時會畀咗熟蛋，為免撈亂，要點荷包蛋會直接叫荷包蛋，而唔會叫反蛋。
喺美國，煎荷包蛋會按蛋黃熟透程度，分為hard（完全凝固）、medium（半凝固，即「溏心蛋」）同easy（未凝固）三種。
另一方面，水煮嫩蛋嘅方式亦可製成荷包蛋咁嘅樣，因此亦有「水煮荷包蛋」之稱。

傳說由來
好耐以前中國有位御廚為咗討皇帝嘅歡心，就日日琢磨點樣做出新嘅菜色花樣。有一日，佢見到水中嬌艷嘅荷花，就諗「我可唔可以將蛋整成荷花嘅樣呢？」於是，佢開始試住做，經過多次試驗，終於做出咗裏面嘅蛋黃似蓮蓬，外形酷似荷花嘅煎蛋。皇帝見到呢種煎蛋唔止外形好睇，而且食起來滑嫩爽口，於是龍顏大悅，並將呢種煎蛋叫做「荷包蛋」。
後來，御廚告老還鄉，就將「荷包蛋」嘅做法話畀鄉鄰聽，於是荷包蛋就進入咗平民百姓屋企，成為深受大家歡迎嘅一道料理。
荷坳站

荷坳站係深圳地鐵3號線一個站，喺龍崗大道近橫崗長途汽車站。個站2010年12月28號啟用。
葵坳山

葵坳山（Kwai Au Shan）係香港嘅山，海拔高312米，喺西貢區，附近範圍劃咗入馬鞍山郊野公園。
葵康苑

葵康苑（Kwai Hong Court）係香港一屋苑，由多間設計及建築公司起，為私人屋苑。
葵俊苑

葵俊苑（Kwai Chun Court）係香港嘅一個居者有其屋屋苑，喺新界葵涌葵興路93-97號，一共有3座樓，1995年入伙。呢個屋苑喺居者有其屋第十六期甲開賣，嗰時嘅開賣價介乎港幣$794,800 - $1,619,100。地屬葵興，行政歸葵青區。
葵涌

葵涌（Kwai Chung）響香港新界西南部，以前係涌名同村名，家下係一個大區。葵涌西面係藍巴勒海峽，對住青衣島，西北係大窩口同荃灣，東南係荔枝角同美孚新邨，東北係和宜合同城門。東面係金山，係連緜九龍同大帽山之間。過咗山係沙田。
地理上葵涌東同北係高山，西面沿岸有座山，南面係填地。
行政上葵涌歸葵青區。

史
《粵大記》中「葵涌」嘅記載（右下）。
明朝萬曆年間出版嘅《粵大記》已經好清楚咁標示葵涌呢個地名。
葵涌原本係荃灣東面一條涌，流入垃圾灣（又叫醉酒灣），條涌周圍有幾條村，其中葵涌村（又叫下葵涌）就響涌口，而上葵涌村就其中一支流上游。後來香港政府發展荃灣新市鎮，將垃圾灣填平。條河就變成暗渠流入藍巴勒海峽。

行政
荃灣新市鎮將葵涌成個區分成兩部份，上葵涌同下葵涌。上葵涌，又叫做北葵涌，係北面靠山嘅地方，例如石蔭、石籬，梨木樹，原上葵涌等地。而下葵涌，又叫南葵涌，係南面填地，同東面兩面嘅山，好似葵興、葵芳、葵盛、荔景，葵涌貨櫃碼頭等地。亦有拆分中葵涌出來，大概係大連排同東面山脈一帶。
葵涌原同荃灣係一體，所以葵涌各村都屬於荃灣鄉事委會員之下。到之後發展，葵涌亦都係荃灣新市鎮一部。1980年代，葵涌初期係歸荃灣區議會，到後尾荃灣，葵涌同青衣島人口太多，先同青衣夾埋做「葵涌及青衣區」，即係家下葵青區。
葵喜街休憩處

葵喜街休憩處，香港公園之一，遊樂場之一，喺葵涌，葵芳葵盛之間，葵福路葵喜街口，裕林貨倉凍房側，英文叫Kwai Hei Street Sitting-out Area。行政上歸葵青區。設施有寵物共享公園，以及狗糞收集箱。公園全日開放。歸康樂及文化事務署管。園內禁煙。
葵扇

葵扇用係蒲葵樹嘅葉織出嚟嘅扇，撥涼用。

種類同造法
種類同造法都有幾多。其中，把扇嘅手柄就係由原先嘅葉柄加工而成嘅，扇面就將分開嘅葉片交差織成。有啲就成塊葉片做扇面，用布或者其他物料修邊。

史
葵扇早喺大明時，工藝已好精湛，重係獻畀皇室嘅貢品。廣東新會嘅葵扇就比較有名。

撥大葵扇
「撥大葵扇」就即係幫人做媒，撮合男女。因為喺戲度，媒人都係揸住把大葵扇。
給我一百萬

給我一百萬係新加坡新傳媒8頻道喺2018年推出嘅華語電視劇，由鄭惠玉、陳漢瑋、陳澍城、何盈瑩、朱哲偉、劉玲玲、吳勁威等主演。故事講述陳漢瑋飾演，喺廣告公司做嘢嘅張自成，被人炒魷魚之後，個仔要跟女朋友去英國讀書，個女要做Model，後嚟贏得一百萬彩票獎金，有錢唔使得，仲有其他不幸嘅故仔。

觀眾反應同埋獎項提名
新加坡資訊通信媒體發展局喺2018年8月公佈第二季電視收視排名，《給我一百萬》成為嗰年第二季本地最高收視嘅電視劇。
給我一百萬喺2019年紅星大獎獲得六個提名，包括：
最佳男主角：陳漢瑋
最佳女主角：鄭惠玉
最佳男配角：陳澍城
最佳女配角：何盈瑩
最佳新人：朱哲偉
最佳戲劇
最後，陳漢瑋，鄭惠玉同埋陳澍城喺紅星大獎贏得獎項而歸。
給所有知道我名字的人

《給所有知道我名字的人》由李宗盛填詞，劉天健作曲同編曲，趙傳演唱，收錄喺1990年8月發行嘅《我是一隻小小鳥》專輯。
給爸爸的信

《給爸爸的信》（英文：My Father Is a Hero），係套1995年上畫嘅香港電影，由元奎執導，李連杰、梅艷芳、謝苗主演，其他主要演員包括于榮光、鄒兆龍、盧惠光、劉松仁等等。
給自己的情歌

《給自己的情歌》：梁詠琪歌曲，粵語版本收錄喺佢《成長的短髮》，華語版本收錄喺上述華語專輯入面。
《給自己的情歌》：柳承龍、廉晶雅、朴世阮同邕聖祐主演嘅韓國愛情電影，喺2022年上映
絞肉機

絞肉機（Meat grinder）係廚房機械，用嚟將肉食絞爛，變成免治肉。傳統上絞肉機要用人手絞，而家就有用電力絞。
絞腸痧

絞腸痧，病一種，痧一種。會好肚痛，痛會突然開始又突然停止，裹面想痾又痾出。絞腸痧又叫絞肚痛，原因為肚內管道，如腸咁，肌肉收縮所致。
英文叫colic。
給十九歲的我

《給十九歲的我》（片名粵文意思：畀十九歲嘅我，英文：To My Nineteen Year Old Self），係香港一套紀錄片電影，由張婉婷、郭偉倫執導，黃慧監製，英華女學校出品，主角係六位英華女學校學生。電影喺2021年12月校內首映，2022年9月30號優先場公開首映，並安排喺2023年2月2號開始喺香港戲院正式公映。因為正式公映後爆出有主角從未同意公映嘅爭議，導演張婉婷宣佈2月6號開始暫停公映。
呢套紀錄片最後先後獲頒第29屆香港電影評論學會大獎最佳電影同最佳導演、2022年度香港電影導演會年度大獎最佳電影，同埋第41屆香港電影金像獎最佳電影。

爭議
紀錄片其中一位主角王卓聆（阿聆）指控佢當初參與拍攝嗰陣無人講過會公開放映，以為只係校內放映，當佢知道打算將條片公開放映之後，曾多次表達唔同意公開放映嘅意願，但校方同拍攝團隊都唔理佢嘅意願。另一位主角佘麗薇（阿佘）雖然一樣反對公開放映，但佢覺得提反對都冇作用，所以最後選擇妥協。之後第三位主角江冰瀅（香港小姐）亦出聲，表示簽公映同意書時拍攝團隊話所有人已經簽咗名爭佢一個未簽，所以佢先至跟住簽。
香港單車運動員李慧詩表示片入面嘅接受張婉婷訪問片段，係未經佢本人同意放入紀錄片入面，佢亦唔知道訪問片段會放入一套商業電影度。佢公開呼籲「我唔會睇，亦唔鼓勵你睇」。
給我1天

《給我1天》（Just 1 Day）係2022年上畫嘅港產片，由王祖藍、蔡卓妍主演，李敏執導。
給給

《給給》係中國歌手馬條嘅專輯，喺2020年3月25號發行。
西本梨美

西本梨美 ，係日本嘅一個女藝人同埋配音員。
西本雅崇

西本雅崇（1996年6月11號—）係日本足球員，司職中場，效力大阪櫻花。
西望洋山

西望洋山（葡文：Colina da Penha），又叫主教山，係澳門半島第三高嘅山，高海拔62.7公尺。
由於以前西望洋山山頂有天主教澳門教區嘅主教府邸，所以又叫做主教山。

位置
西望洋山喺風順堂區近西灣湖，西南連接媽閣山，係澳門半島嘅豪宅區之一。
西本理一

西本理一 ，係日本嘅一個男配音員。

配音作品一覽
呢個表唔完整，歡迎加料。
西村千奈美

西村千奈美 ，係日本嘅一個女藝人同埋配音員。
西朝鮮灣

西朝鮮灣，南韓叫西韓灣，中國舊時又叫朝鮮灣，係北韓西邊嘅海，西面係渤海，南面係黃海。
西本龍洋

西本龍洋（1980年4月29號—）係日本足球員，司職前鋒，效力過湘南比馬。
蒲進

蒲進（Raven Po，1979年6月13號—），原名蒲茗藍，香港男演員、歌手，前無綫電視、亞洲電視合約藝員，1997年第十二期無綫電視藝員訓練班出身。 佢擅長於模仿劉德華嘅歌聲。 2013年1月，他因為缺席亞視指定嘅培訓課程而遭解僱。 2018年以特約演員身份回歸無綫電視拍攝劇集。
蒲飛路

蒲飛路（英文：Pokfield Road）係香港堅尼地城一條馬路，由士美菲路開始，去到薄扶林道。
蒲黃榆

蒲黃榆（粵拼：pou4 wong4 jyu4；簡化字：蒲黄榆；漢語拼音：Púhuángyú）係北京豐臺區地方。個地名係從三個細地名（蒲莊、黃土坑、榆樹村）各揀一隻字駁埋一齊。
蒲黃榆站

蒲黃榆站（粵拼：pou4 wong4 jyu4 zaam6；簡化字：蒲黄榆站）係北京地鐵5號綫同14號綫嘅轉車站，喺豐臺區安樂林路同蒲黃榆路、蒲芳路嘅交界。其中5號綫喺2007年10月7號營運，而14號綫喺2015年12月26號營運。
蒲黃榆路

蒲黃榆路（粵拼：pou4 wong4 jyu4 lou6；簡化字：蒲黄榆路）係中國北京嘅南北走向主幹道，喺豐臺區。南邊從榴鄉路同南三環中、東路嘅交界開始，一直去到北邊嘅天壇路同南二環中、東路嘅交界。

敘述
全長1.4km，闊36米，雙向6車道。
蒲谷

蒲谷（粵拼：pou4 guk1）係中國廣東省廣州市嘅一個景區，喺白雲區嘅白雲山景區南邊，雲臺花園門口嗰度入去1.2公里路程就到。呢個景區曾經喺宋元清時期，因為攞過羊城八景嘅「蒲澗濂泉」先至畀人知。以前2001年底嘅亞洲電視劇——《騷東坡》就有一部分場景喺呢度影過。

名
廣州藝博院喺2015年2月11號——2015年3月11號期間搞嘅羊城八景展覽入邊講嘅「蒲澗濂泉」，嗰度真係講咗同蒲谷之前有關嘅所謂「蒲澗寺」同「濂泉」嘅嘢。
相傳喺大秦嗰時，有位嗌鄭安期嘅仙人成日喺呢度摘啲菖蒲返嚟煉藥。點知呢個溝度生咗好多菖蒲響度，所以「蒲谷」嘅名就係噉嚟。

鄭先寺
有位嗌鄭安期嘅先秦方士喺白雲山嗰度摘藥嚟行醫，結果佢喺嗰度摘嘅九節菖蒲返嚟，就救咗好多危重病人。後嚟佢有一次喺呢度摘藥嗰時就唔小心跣低跌咗落山，不過好彩俾隻仙鶴托返上嚟而變成仙，啲人就話佢係「鄭先翁」。後嚟啲人就喺呢度搞咗間鄭先寺出嚟，重將每年嘅農曆七月廿五號搞蒲澗節。

蘇東坡嚟過呢度
喺宋朝嗰時，蘇東坡就嚟過蒲澗嗰度玩。曾經重寫咗噉嘅詩：
「
昔日菖蒲方土宅，後來薝匐祖師禪。如今只有花含笑，笑道秦皇慾學仙。
」

——蘇軾·《蒲澗寺》
後嚟蘇軾搬咗去惠州就聽話廣州發生咗瘟疫，先至寫咗封信話畀知州嘅王古，話嗰度啲水好邋遢，建議將蒲澗啲水引到廣州入邊。結果呢個建議，搞到個瘟疫越嚟越少，之後好長時間都冇出過單瘟疫。

菖蒲可以長生不老？
喺古代嗰時，民間傳說重有得話因為食咗蒲澗嘅九節菖蒲可以長生不老。

介紹
蒲谷嘅濂泉一景
而家呢個景區入面有比較響嘅流水聲，加上附近都係一片森林，所以空氣比較清新。而負離子方面，可以去到成10000個／cm³。佢係一個自然同野趣嘅熱帶山谷雨林景區。入面重有濂泉同茗味軒餐廳響度。

濂泉
濂泉係蒲谷東邊嘅一條飛泉，好似條簾嘅掛壁噉。之前嗰時嗌嘅係「簾泉」，後嚟俾人話成「濂泉」。
蒲郡

蒲郡（がまごおり）係日本愛知縣一個市，人口8萬。
竹島
三谷節慶
蒲郡水族館
蒲郡賓館
安樂寺
無量寺
蒲郡競艇
蒲郡溫州蜜柑
蒸

蒸係一種煮食方法。指將經過調味後嘅食品原料放入器皿度，再放入注水嘅蒸具好似蒸籠或鑊，利用熱力將水加熱成蒸汽繼而以蒸汽加熱嘢食令佢成熟嘅過程。中國菜以蒸來烹調嘅食品有：包括肉類，魚類同蛋類為主，蒸豆腐亦成日見到，根據食品原料嘅唔同，可分為猛火蒸，中火蒸同慢火蒸三種。相對於西方通常蒸蔬菜類而好少會蒸肉類菜色。

蒸煮嘅優點
蒸嘅第一優點係喺形成蒸汽嘅水分完全蒸發前可以一直維持食物唔會煮過頭。並且關注飲食健康嘅人士一般都選擇蒸煮多過其他需要大量食油嘅煮法。根據美國農業部喺2007年所做嘅研究中顯示，以煮蔬菜為例，蒸煮導致葉酸（維他命B）嘅流失率大概15%、燙滾（白灼）就流失35%；維他命C喺蒸煮係流失15%、白灼就係25%，其他嘅養分喺兩種烹調法下都有類似嘅流失率。
蒸可以令容易破碎嘅食物保持完整嘅形狀，例如蒸魚，蒸雞蛋羹。
葡萄園工人嘅比喻

葡萄園工人嘅比喻係耶穌講嘅一個比喻，記載喺《新約聖經》《馬太福音》第20章第1至16節。

聖經譯文
「
因為天國好比一家嘅主人清早出去請工人去佢嘅葡萄園做工。佢同工人講好每日一個銀幣，就打發佢哋去葡萄園做工。上晝九點鐘左右，佢見到市場上重有啲人企喺度，無所事事噉，就對嗰啲人話：「你哋都去葡萄園做工啦，我會畀你哋合理嘅工資。」佢哋亦都去咗。大概喺中午同下晝三點鐘又出去，照樣請咗一啲工人。下晝五點鐘左右，佢又出去，佢見到重有人企喺嗰度，就問佢哋：「點解成日企喺度無所事事呢？」佢哋答話：「因為冇人請我哋。」佢就對佢哋話：「你哋都去葡萄園做工啦。」到咗夜晚，園主對工頭話：「叫工人嚟，分發工資畀佢哋，由最後入嚟嘅畀先，直到最先嚟嘅畀完為止。嗰啲下晝五點鐘先至嚟做工嘅，每人得到一個銀幣。嗰啲最早嚟做工嘅，以為可以攞多嘅，點知每人都係得到一個銀幣。佢哋攞咗工資之後，就埋怨嗰個主人話：「我哋由朝到晚辛苦噉做，同嗰啲最後入嚟淨係做咗一個鐘嘅，佢哋竟然同我哋嘅工資一樣？」主人答佢哋其中一個話：「朋友，我並冇唔公平對待你呀，你唔係我同我講好係一個銀幣咩？拎你嘅錢返去啦！我畀嗰啲最後入嚟同畀你嘅一樣，唔通我嘅嘢唔可以隨我嘅意思用咩？因為我做好人，你就妒忌咩？」噉樣，嗰啲喺後面嘅，將要喺前面；喺前面嘅，將要喺後面。
」

解釋
呢個比喻係以葡萄園嘅工作嚟講明人與天國嘅關係，中心要旨唔係「平等待遇」或「同等價值」，而係強調上帝完全嘅恩典。上帝係最仁慈、慷慨嘅老闆，唔在乎人係咪值得，呢一切都係出於上帝嘅愛，呢啲就係恩典。無論乜嘢時候入到葡萄園，工資一樣表明服事主所得嘅恩典都係一樣。天國事奉原則並唔係信主愈耐，事奉愈耐，得到嘅就愈多。無論係第一批嘅門徒，定係今日嘅信徒，我哋能夠進入上帝的國，唔係我哋配唔配，而係上帝嘅恩典。上帝樂意拯救嗰啲喺最後一刻先至悔改歸向佢嘅罪人，令到後嚟嘅都可以進入天國。
葡月8號

葡月8號（法文：8 Vendémiaire），亦叫莧菜日（法文：Amaranthe），係法國共和曆入面每年嘅第8日，離年尾重有357日（閏年358日）。
葡汁

葡汁（粵拼：pou4 zap1）係黃薑粉溝椰奶再加砂糖嘅一種醬汁，本嚟係煮葡國雞嘅醬汁，而家亦發展到煮其他嘢，譬如葡汁燴四蔬。
葡神星

葡神星（Ampella），即係小行星198，係太陽系小行星帶嘅一粒小行星，喺1879年6月13號發現。
葡月6號

葡月6號（法文：6 Vendémiaire），亦叫鳳仙花日（法文：Balsamine），係法國共和曆入面每年嘅第6日，離年尾重有359日（閏年360日）。
葡月9號

葡月9號（法文：9 Vendémiaire），亦叫白甘筍日（法文：Panais），係法國共和曆入面每年嘅第9日，離年尾重有356日（閏年357日）。
葡萄屬

葡萄屬（粵拼：pou4 tou4 suk6；學名：Vitis）係葡萄科下面一個屬，約莫有79個品種，主要分佈喺北半球。佢哋嘅果叫提子，係好常見嘅生果。
葡月7號

葡月7號（法文：7 Vendémiaire），亦叫紅蘿蔔日（法文：Carotte），係法國共和曆入面每年嘅第7日，離年尾重有358日（閏年359日）。
胡志明市

胡志明中央直轄市（越南文：Thành phố Hồ Chí Minh），以前叫西貢市（越南文：柴棍），係越南最大嘅城市，經濟中心，響越南嘅東南部。亦係前越南共和國首都。個名係紀念越南獨裁者胡志明。
胡志明市人口有6百60萬人。其中50萬係華人。

氣候
胡志明市屬熱帶莽原氣候，濕度比較高。
胡忠

胡忠（Wu Chung，1902年—1991年7月30號）係香港上市公司合和實業胡應湘亞爸，香港薄扶林村出世，鄉下嚮廣東花縣。佢以前係香港的士司機，因為炒的士投資得利，成為香港「的士大王」。嚮1960年代中，胡忠經營緊全香港總數5成嘅的士生意。後來，胡忠開始投資香港地產。1991年，胡忠因為心血系統疾患突發逝世，終年89歲。
胡忠大廈

胡忠大廈（Wu Chung House）係香港一座寫字樓，喺灣仔皇后大道東213號，近春園街，1991年起好，由合和實業發展。大廈名取自合和實業主席胡應湘阿爸胡忠。
胡慧中

胡慧中（英文：Sibelle Hu，1958年5月4號—）係臺灣女演員，1970年代尾到1990年代頭活躍。佢老公何志平係香港眼科醫生，做過政府高官，喺美國衰行賄喺2019年被判刑。
胡悅悅

胡悅悅（簡化字：胡悦悦，1990年3月13號—）係中華人民共和國女子網球手。

球員生涯
胡悅悅係右手揸拍（雙手反手）。
胡應升

胡應升（1872年—1911年4月27號），係黃花崗七十二烈士之一，祖籍福建連江。
胡志禧

胡志禧，香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
胡恩威

胡恩威（Mathias Woo）係香港跨媒體文化人，從事劇場同埋多媒體創作、文化政策評論、藝術教育、建築設計、電影劇本等多方面工作。1988年加入香港藝術團體進念‧二十面體，而家係呢個團嘅行政總裁同聯合藝術總監。80年代開始，胡恩威就積極關注政治、文化政策、城市發展，社會民生。2006年，胡恩威獲香港特區政府委任做西九龍文娛藝術區核心文化藝術設施諮詢委員會轄下嘅表演藝術同旅遊小組成員，同埋公共廣播服務檢討委員會成員，2009年獲委任為香港經濟機遇委員會成員。

藝術生涯
香港出世，喺香港大學建築系同英國倫敦建築協會（Architectural Association）讀建築。多年嚟一直喺劇場、文字、影像實踐建築設計理念，相信建築可以改變世界嘅現代主義精神。
1988年加入進念‧二十面體後，推出十幾齣涵蓋文學、歷史、時政、建築、宗教等主題嘅戲劇，保持對政治、社會、文化嘅批判同反思，劇場作品超過五十齣，作品曾經喺東京、北京、南京、台北、新加坡、柏林、波蘭克拉科夫等地方上演。
始創多媒體建築音樂劇場系列-《The Life and Times of Louis I. Kahn》、《CORBU》、《Looking for Mies》、以佛教哲學同藝術交融為題嘅《華嚴經》等，成功將舞台空間同多媒體嘅互動盡量發揮，為香港劇場演出注入新元素，開創華人劇場嘅先河。
探索時政嘅《東宮西宮》系列，呢幾年都好出名，好多高官名人都勁讚；社會劇場系列-《樓市怪談》、《香港電視風雲》、同埋探討香港教育政策嘅《萬世師表孔巨基》，體現胡恩威寓劇場喺社會批判同公民教育嘅創作精神。
2008年同江蘇省崑劇院合作，策劃推出新編崑劇《臨川四夢湯顯祖》，致力承傳同保留中國傳統文化。
2009年9-10月擔任進念．二十面體主辦嘅建築是藝術節藝術總監（香港文化中心20周年誌慶節目）。

建築設計
2004年，同雅砌建築設計有限公司設計嘅「789 - 汕頭大學學生活動中心一期」，獲香港建築師學會頒發2004年度會員香港境外作品獎。
2001年，同嚴迅奇先生合作參加「西九龍填海區概念規劃比賽」，獲特區政府頒發優異獎。

裝置作品
2009年6至8月，喺台北當代藝術館「無中生有9+1：書法‧符號‧空間」展覽，展出多媒體展品《無》。
2008年，被邀參加第11屆威尼斯國際建築雙年展，展出多媒體裝置《香港漫遊》。
2006年，參加康文署舉辦嘅「四頭家」展覽（其他參展者有楊志超、葛民輝、夏永康、陶傑），以「家」做題目，設計裝置作品。展覽喺文化博物館展出。
2004年，喺台北誠品畫廊展出多媒體裝置作品《候鳥》。

電影劇本
2008年同張艾嘉、陳淑賢合作，創作電影劇本《一個好爸爸》，獲第28屆香港電影金像獎最佳編劇提名。
2007年同張艾嘉合作，創作電影劇本《生日快樂》，獲第26屆香港電影金像獎最佳編劇提名。

香港風格系列
《香港風格》係一系列記錄香港建築風貌嘅文本/圖本，喺2005年第一次出版嘅《香港風格》可以話係創造咗本港出版界嘅神話，喺幾乎冇傳媒宣傳底下，有好好嘅口碑，《香港風格》到而家出版咗四次，銷量近一萬本。
《香港風格》2005，胡恩威主編，CUP出版
《香港風格（2）─消滅香港》2006，胡恩威主編，進念‧二十面體出版
《香港風格（3）─城市是應該這樣建成的》2007，胡恩威主編，進念‧二十面體出版

政策研究
1996年，胡恩威成立香港發展策略研究所，擔任研究所主席。過去多年嚟，由佢籌劃嘅香港文化藝術政策研究報告包括：1991年同1993年嘅《文化政策報告》、《1997年電影政策研究報告》、《尋找香港資訊基建九七》。

評論文章
八十年代就開始為香港報章雜誌寫有關文化、建築同埋城市發展嘅評論文章，文章喺《亞洲週刊》、《經濟日報》、《CUP》等刊物到都見到。
胡慧冲

胡慧冲（英文：Roger Wu，1964年2月21號—），係香港旅遊專欄作家同旅遊節目主持，皆因佢好熟泰國，所以畀人叫做「泰國通」。

演出
呢個表唔完整，歡迎加料。
西灣天后宮

西灣天后宮喺香港長洲西灣會友堂路，喺1729年起，廟裏面存放咗乾隆時代鑄造嘅銅鐘，廟門兩邊對聯：「聖德與天同道遠，母儀無地不深恩」。喺廟嘅頂部有「晉隆生」雕飾，左右兩邊有日月神。喺1981年列為三級歷史建築，2010年8月31號確定評為香港三級歷史建築。
西灣

卑路乍灣，原稱西灣，訛字西環。
西灣，別名大浪西灣
西灣村
長洲西灣
柴灣，舊時又誤稱做西灣
西灣大橋

西灣大橋係澳門第三條連接澳門半島同氹仔嘅跨海大橋。呢棟橋係斜拉橋，設有上下兩層行車道。正常情況只會使用上層。只有喺澳門懸掛八號風球或更高嘅暴風信號，上層橋面關閉嘅時候，先會開放下層。
蘇聯人民

蘇聯人、蘇聯人民、蘇維埃人民（俄文：советский людишки）或稱蘇聯公民（俄文：Граждане СССР）係對住喺蘇聯嘅住民總稱，最初只係非特定噉指住喺蘇聯嘅人民，經過政治使用，被宣示為社會主義下團結嘅人民群眾，係一個新嘅歷史性、社會性同埋具有國際團結嘅人民群眾。
但係去到1930年代後期開始，相關嘅語言、文化同埋行政政策轉向俄羅斯化，俄羅斯化政策令各地嘅非俄羅斯語言同埋文化受到打壓。俄羅斯化政策令部份非俄羅斯民族對「蘇維埃」為「俄羅斯化」嘅懷疑，亦促成後來蘇聯解體。
蘇聯國歌

蘇聯國歌，「牢不可破嘅自由共和國聯盟」，亞歷山大·亞歷山德羅夫（Alexander Alexandrov）作曲，西爾幾·米哈哥夫（Sergey Mikhalkov）同埋基比埃·艾里直斯坦（Gabriel El-Registan）作詞；1944年3月15號正式代替咗國際歌做蘇聯國歌。當時嘅人信一首關於蘇聯本身嘅國歌，比關於世界無產階級革命嘅國際歌重會激勵人民嘅鬥志。支歌本來係蘇聯共產黨（布爾什維克）嘅黨歌，嗰陣嘅詞係由華斯利·列比迪華-古馬查（Vasily Lebedeva-Kumacha）作嘅。
最初嘅歌詞經常講到史太林，不過因佢1953年死後蘇聯實行反史太林政策，歌詞就俾人廢咗，直到1977年，國歌都係冇歌詞嘅。喺1977年，米哈哥夫改晒啲歌詞，無再提史太林個名。
1991年蘇聯冧咗之後，俄羅斯用咗另一首歌做國歌，到咗2000年，又用返原先嘅蘇聯國歌曲調，仲揾返米哈哥夫作咗新詞嚟反映俄羅斯唔再係共產主義國家呢個現實。

歌詞大意
唔拆得散嘅自由共和國聯盟
永遠連住成個偉大嘅俄羅斯。
萬歲，由人民嘅意志所建立起嘅
統一而強大嘅蘇聯！
副歌：
歌頌自由嘅祖國，同埋我哋嘅自由。
各族人民之間友愛嘅堅固堡壘！
蘇維埃紅旗，人民嘅紅旗，
從上一個勝利引向下一個勝利！
自由嘅太陽穿過暴風照耀我哋。
偉大嘅列寧指明咗我哋要行嘅路！
史達林教導我地要忠於人民
佢鼓勵大家去勞動，去建功立業！
副歌：
歌頌自由嘅祖國，同埋我哋嘅自由。
各族人民之間幸福嘅堅固堡壘！
蘇維埃紅旗，人民嘅紅旗，
從上一個勝利引向下一個勝利！
我哋嘅紅軍喺戰爭裏面成長。
敵人夠膽入侵就係自取滅亡！
我哋幾代人嘅命運喺階級鬥爭裏面決定
我哋引導住祖國，向光榮前進！
副歌：
歌頌自由嘅祖國，同埋我哋嘅自由。
各族人民之間光榮嘅堅固堡壘！
蘇維埃紅旗，人民嘅紅旗，
從上一個勝利引向下一個勝利！

歌詞大意
唔拆得散嘅自由共和國聯盟
永遠連住成個偉大嘅俄羅斯。
萬歲，由人民嘅意志所建立起嘅
統一而強大嘅蘇聯！
副歌：
歌頌自由嘅祖國，同埋我哋嘅自由。
各族人民之間友誼嘅堅固堡壘！
列寧（創辦）嘅黨，係人民嘅力量，
佢帶領我哋向住共產主義勝利進發！
自由嘅太陽穿過暴風照耀我哋。
偉大嘅列寧指明咗我哋要行嘅路！
佢為咗正義而帶領住人民，
佢鼓勵大家去勞動，去建功立業！
副歌
喺共產主義思想永恆嘅勝利入邊，
我哋睇到咗祖國嘅將來。
為咗我哋偉大祖國嘅光榮嘅紅旗，
我哋無時無刻都要咁無私咁忠心！
副歌
蘇聯總統

蘇聯總統 (俄文：Президент Советского Союза，拉丁化：Prezident Sovetskogo Soyuza) 係蘇聯由1990年3月到1991年12月期間嘅國家首腦，個職位嘅唯一任職人係戈巴卓夫。個職位曾經喺八月政變期間暫停過，到失敗之後又恢復返，不過到蘇聯解體之後就完全冇埋。
蘇聯加盟共和國

蘇聯加盟共和國（俄文：Сою́зные Респу́блики），全名蘇維埃社會主義加盟共和國，係蘇維埃社會主義共和國聯盟（蘇聯）嘅構成國，亦都係蘇聯嘅一級行政區。1991年蘇聯解體，嗰時17個加盟共和國有15個獨立，做咗主權國家。除咗波羅的海國家之外，其餘全部加入獨立國家聯合體（獨聯體）。
蘇聯大元帥

蘇聯大元帥（俄文：Генерали́ссимус Сове́тского Сою́за），係蘇聯繼承俄羅斯帝國陸軍嘅傳統，響1945年創立嘅一個軍銜，喺蘇聯軍銜系統入面係最高級，亦都係蘇聯元帥級軍銜入面最高一等。

概況
蘇聯大元帥只授係予最高領導人、紅軍最高統帥史太林一個人，表彰佢響第二次世界大戰期間統帥蘇聯紅軍贏咗，但係實際上斯大林係正式接受呢個軍銜。
按照斯大林傳記嘅作者羅伯特·約翰·瑟維斯嘅講法，史太林好後悔接受咗咁樣一個過於自誇嘅軍銜，佢希望邱吉爾唔好叫佢做「大元帥」，而係繼續叫佢做「元帥」。史太林重拒絕將佢嘅軍銜同其他蘇聯元帥嘅軍銜作出任何區別，又同其他蘇聯元帥一樣戴元帥徽章。
不過，雖然史太林無正式接受大元帥嘅軍銜，蘇聯國內外仍然係叫佢做「史太林大元帥」。

影響
蘇聯授予斯大林大元帥軍銜嘅做法對它嘅鄰國中華人民共和國同朝鮮民主主義人民共和國有好大影響。中華人民共和國大元帥同朝鮮民主主義人民共和國大元帥嘅軍銜徽章樣式都係仿效咗蘇聯大元帥軍銜徽章，而朝鮮人民軍最高司令官金日成亦都被授予朝鮮民主主義人民共和國大元帥嘅軍銜。中華人民共和國響朝鮮戰爭過後嘅1955年實行軍銜制，本來準備仿效蘇聯授予斯大林大元帥軍銜嘅做法，將中華人民共和國大元帥軍銜授予最高統帥毛澤東，但係毛澤東拒絕。
蘇聯紅軍

蘇聯紅軍係1917年到1946年期間蘇聯嘅陸軍同空軍，之後同蘇聯紅海軍合併做蘇聯武裝力量，直到蘇聯解體，但習慣上仍然會叫佢做蘇聯紅軍。

中蘇戰爭
喺中東路事件、蘇聯入侵新疆同埋1937年新疆伊斯蘭武裝叛亂嗰陣，中華民國政府同新疆地方軍閥政府組織咗軍隊嚟到反抗蘇聯嘅入侵，但係最終紅軍贏咗，而蘇聯蘇聯都喺新疆度建立咗親蘇政權。
蘇聯共產黨

蘇聯共產黨（俄文：Коммунисти́ческая па́ртия Сове́тского Сою́за，拉丁轉寫：Kommunistícheskaya pártiya Sovétskogo Soyúza，俄文縮寫：КПСС，英文縮寫：CPSU，簡稱蘇共）係蘇聯嘅政黨，創立蘇聯並一路實行一黨獨裁。1912年，布爾什維克（俄國社會民主工黨其中一個派系）創立蘇共。列寧帶住呢班革命派喺1917年十月革命之後奪得政權。1991年8月29號，喺一次失敗嘅政變之後無耐，蘇共解散。1991年11月6號，喺俄羅斯領土內，蘇共完全廢除。蘇共控制嘅蘇聯武裝力量，曾經係全世界最龐大嘅軍隊。
蘇聯坦克兵進行曲

蘇聯坦克兵進行曲，係一首蘇聯政治歌曲同埋軍歌。
蘇聯石

蘇聯石，又叫蘇聯鑽，學名立方氧化鋯，係種二氧化鋯嘅晶體，要靠人工合成去整，個樣好似鑽石，不過硬度同價值都比唔上真鑽石。1976年，蘇聯改良呢隻石嘅生產技術大量生產，所以叫蘇聯石。
蘇聯秘密警察

蘇聯秘密警察，正名國家安全委員會（俄文：Комите́т госуда́рственной безопа́сности；拉丁字簡稱：KGB），係蘇聯喺1954年到1991年嘅情報機構，嗰時同美國中央情報局係世界兩大情報機構。蘇聯解體後，佢畀俄羅斯聯邦安全局取代。
藤村鼓乃美

藤村鼓乃美 ，係日本嘅一個女藝人同埋配音員。
藤村智美

藤村智美（1978年5月30號—）係日本足球員，踢後衞，曾經喺1997～2002年間為日本女子足球代表隊出場20次，入咗1球。
藤村步

藤村步 ，係日本嘅一個女藝人同埋配音員。
藤本美貴

藤本美貴（粵拼：tang4 bun2 mei5 gwai3，1985年2月26號—）係日本嘅一個女演員。

拍過嘅作品一覽
呢個表唔完整，歡迎加料。
藤村怜

藤村怜（1999年5月26號—）係日本足球員，打前鋒位置，效力北海道札幌岡薩多。
藤村慶太

藤村慶太（1993年9月2號—）係日本足球員，司職中場，效力仙台七夕。
藤東知夏

藤東知夏 ，係日本嘅一個女藝人同埋配音員。
藤枝MYFC

藤枝MYFC（日文：藤枝MYFC）係日本一支職業足球隊，日本丙組職業足球聯賽（J3）球隊之一。球會根據地係靜岡縣藤枝市，主場係藤枝総合運動公園球場。

史
2009年成立。2014年加入日本職業足球聯賽。
藤本讓

藤本讓 ，係日本嘅一個男配音員。

配音作品一覽
呢個表唔完整，歡迎加料。
西加里曼丹

西加里曼丹（West Kalimantan）係印尼一個省，喺加里曼丹，人口440萬，首府坤甸。
西勢車站

西勢車站係臺灣鐵路公司屏東線嘅一個鐵路車站。
西北偏北

西北偏北，或者叫西北偏北方，係指西北同北之間，接近正西北偏北嘅方向。而正西北偏北係正西北同正北正中間嘅方位，符號NNW，來自英文North-northwest。用真方位角表示，係337.5度，符號337.5°，用羅經方位角，係N22.5°W。
西北偏北相反方向係東南偏南。正西北偏北相反就係正東南偏南。
西北偏西

西北偏西，或者叫西北偏西方，係指西北同西之間，接近正西北偏西嘅方向。而正西北偏西係正西北同正西正中間嘅方位，符號WNW，來自英文West-northwest。用真方位角表示，係292.5度，符號292.5°，用羅經方位角，係N67.5°W。
西北偏西相反方向係東南偏東。正西北偏西相反就係正東南偏東。
西利戈

西利戈（意大利文：Siligo）係意大利薩丁島薩沙里省嘅一條村，人口約莫有1千。
西努沙登加拉

西努沙登加拉（West Nusa Tenggara）係印尼一個省，喺小巽他，人口450萬，首府馬塔蘭。
荃灣大會堂

荃灣大會堂，香港大會堂之一，喺荃灣大河道七十二號，英文叫Tsuen Wan Town Hall。行政上歸荃灣區。設施有表演場地、露天劇場，以及演奏廳、文娛廳、展覽館、廣場、演講室、會議室。開朝九晚十一。
荃灣新市鎮

荃灣新市鎮（英文：Tsuen Wan New Town）係香港第一代嘅其中一個新市鎮，喺荃灣區同葵青區入面。初頭喺1959年開始發展荃灣，同觀塘係同期發展嘅衞星城市，之後到1961年就正式刊憲發展成香港第一個新市鎮，並且發展埋葵涌同青衣島。
到咗2011年，係荃灣新市鎮成立50週年嘅金禧紀念，呢個時候成個新市鎮嘅人口已經超過85萬人，規模係香港咁多個新市鎮之首。
2021年係荃灣新市鎮成立60週年，香港賽馬會為咗紀念呢件事，特別响2022年搞咗一場「荃灣新市鎮60週年紀念盃」。
荃灣母嬰健康院

荃灣母嬰健康院，香港母嬰健康院之一，為母嬰同婦女而設，有健康檢查，有家庭計劃等，址喺荃灣仁濟街，仁濟醫院入便，英文叫Tsuen Wan Maternal and Child Health Centre。行政上歸荃灣區。開禮拜一到五，禮拜六開每月第二同第四個，公眾假期唔開。歸衞生署管。
荃灣政府合署

荃灣政府合署係香港一座政府合署，喺新界荃灣西樓角路38號，1993年啟用。入面設施包括荃灣公共圖書館。
荃灣海濱公園

荃灣海濱公園（Tsuen Wan Riviera Park）係香港一個海濱公園，嚮荃灣區西邊，藍巴勒海峽岸邊，怡康街二號A，就近屋苑海濱花園。由香港政府康樂及文化事務署管理嘅。
荃灣海濱公園由新世界發展嚮1991年起好。
園內設施有公園、草地球場、網球場、籃球場、排球場、門球場。以及十一人天然草地足球場、籃球場暨排球場。
荃灣天后宮

荃灣天后宮又叫蕙荃路天后宮，舊時叫荃灣廟崗天后宮，喺香港新界荃灣區蕙荃路，原本喺三棟屋村。由於起荃灣線，1984年搬去綠楊新邨對出嘅位置。 喺1995年被古物古蹟辦事處評為二級歷史建築，2009年12月18號確認評級。

史
荃灣天后宮原本喺石圍角嘅南面，舊名烏石崗嘅地方，喺清朝康熙年間起，由鄉人夾錢起，初期起廟分為三間，中間係正殿供奉天后神像，旁邊東西兩廂設置太歲祠。乾隆八年（1743年）信士黎卿上送咗一個重逾百斤嘅銅鐘，而家仍然掛咗喺廟裏面。
道光丙午（1846年）首次修葺，至光緒庚子（1900年）因為廟宇用得太耐，又受到白蟻同風雨嘅侵蝕，經過鄉中父老發起再次修葺，民國七年（1918年）第三次修葺，同年9月15號進行開光。經歷60年之後廟貌又見頹廢，發起四次修葺，喺1976年11月動工至翌年2月間完工。
1978年香港政府起地下鐵路荃灣綫伸展至荃灣，要喺廟前面掘一道深坑用嚟起護土牆，嚴重影響間廟嘅地基，當時地方鄉紳組成「重修天后宮委員會」專門負責理民府同地下鐵路公司會議並監督修建工程，喺1983年開始動工重建，並喺廟前面加建一座牌樓同東西兩廊，至翌年秋季全部工程完成，擇吉日喺1984年12月12號舉行重修開光大典。

建築
門額寫住「天后宫」三個字，保存乾隆九年（1744年）鑄造嘅大鐘同光緒廿六年（1900年）碑石一塊。門聯：「聖德宏深敷海國，母儀敦厚載蒼生」。
荃灣天后廟花園

荃灣天后廟花園，香港公園之一，遊樂場之一，喺荃灣蕙荃路，英文叫Tsuen Wan Tin Hau Temple Garden。行政上歸荃灣區。設施有排球場，以及排球場、洗手間及傷殘人士洗手間。朝七晚十。
荃灣東南

荃灣東南（英文：Tsuen Wan Southeast，代號K2）係香港荃灣區議會下轄嘅其中一個雙議席選區，2023年設立，範圍主要係荃灣區東南部。
荃灣民生動力

荃灣民生動力係香港本土派地區組織，2014年由一班荃灣區居民創辦，主打荃灣區嘅地區事務。
荃灣民生動力喺2015年由潘昭霖參選第5屆香港區議會選舉荃灣區議會K11荃灣西選區，挑戰競逐連任嘅民建聯林琳，最後得1,500票，輸畀攞到2,462票嘅林琳。
荃灣石壁遷置村遊樂場

荃灣石壁遷置村遊樂場，香港公園之一，遊樂場之一，喺荃灣咸田街，英文叫Shek Pik Resettlers' Playground, Tsuen Wan。行政上歸荃灣區。設施有籃球場。開朝七晚十一。
詞尾

喺語言學裏面，後綴，又叫做詞尾，係一種後置喺其他詞素後面嘅詞綴。
以英文做例子：establish（動詞）+ -ment（後綴）→ establishment（名詞）：後綴 -ment 嘅使用，令原本嘅動詞詞素轉做名詞，係語言嘅衍生，係後綴嘅一種用途。
但係相對於語言嘅衍生，喺其他歐洲語言，後綴亦成日用嚟做曲折變化，例如喺威爾斯語，動詞詞幹加咗後綴 -a 或 -wch 之後，就可以轉做命令式。

漢語後綴
下面列出一啲漢語普遍都有嘅後綴：
(":"後面嘅係解釋)
-然：樣。
赫然
盎然
龐然
-子
筷子
拍子
-性：性質。
攻擊性
爆炸性
揮發性
-化：改變；轉變嘅性質或者狀態。成日喺外語翻譯詞見到，就好似英文後綴-ize。
優化：改善
激化：刺激，產生勁大變化
數位化：將類比訊號轉做數位信號
-荒：現象、時候。
洪荒：太古時代
饑荒：作物冇收成
水荒：冇水用
詞幹

喺語言學上，詞幹（英文：word stem）係指隻字詞入面賦予隻字詞詞彙意思嘅嗰一橛。

概論
睇埋：詞形變化
以英文做例子，英文入面啲動詞往往係靠加 -ed 同 -ing  嚟表達時態等嘅資訊，想像英文字詞 wait（動詞「等待」噉解）；
wait
waited（簡單過去式）
waits（現在式第三身）
waiting（進行式）
上述呢啲字詞入面 wait 就係詞幹。
詞位

喺語言學上，一個詞位（英文：lexeme，似粵拼：lek1 sim4，對應粵音漢字：叻禪）指可以喺字典上面以條目方式出現嘅字，或者可以理解做概念上嘅字。
喺一啲語言，字可以發生詞形變化，包括時態、格等等嘅變化，除非變化太大，令人認唔出基本形態係乜，喺詞位上會全部唔理，因為爾啲變化喺概念上對字嘅意義完全無關。例如，英文入面現在式嘅 run、過去式嘅 ran 同現在分詞 running 都只係同一隻字嘅唔同型態，基本形態係不定詞 run，爾個基本形態就係詞位。又例如，芬蘭文可以喺字尾加 -ni 表示 ｢我嘅｣，例如 nimi 係 ｢名｣，nimeni 係 ｢我嘅名｣，字典唔會列出 nimeni 爾個字，因為佢只係詞形變化，詞位係名詞 nimi。
另一方面，望落一樣嘅字如果字義上毫無關係，可以視為唔同嘅詞位。例如，同樣係 throw，｢掉｣ 嘅意思同 ｢拉坯｣ 嘅意思完全冇關係，字典嘅編輯可以揀將佢嘅當做兩個唔同嘅詞位處理。
評論轟炸

評論轟炸（review bomb）係一種網絡現象，指一大班人因為某啲原因唔老嚟某件產品，而喺評論網站上勁對嗰件產品畀負評。例如試過有遊戲發行商嘅代表人講咗一啲令玩家覺得受侮辱嘅說話，搞到有玩家自發組織人去評論轟炸佢出嗰隻電子遊戲。呢種行為時不時會令想睇理性客觀評語嘅人覺得困擾。
詞句配列

詞句配列（morphosyntactic alignment）係語言類型學上一個重要概念，靠文法格將語言分類。

基礎
内文：文法格
首先，以下嘅部份會用到 3 個符號：S、A 同 P，當中
S（Sole argument，英文唯一論元噉解；簡寫 S ）表示一隻不及物動詞嘅唯一論元，例：明仔打乞嗤，打乞嗤係不及物嘅動詞，而明仔係隻動詞嘅 S；
A（Agent；做出舉動嗰方）同 P（Patient；承受舉動嗰方）分別表示一隻及物動詞嘅兩隻論元，例：米高識講廣東話，識講係及物動詞短語，米高係 A 而廣東話係 P。
語言就首先可以分 5 大類。呢套分法就係所謂嘅詞句配列：
S 同 A 用同一方法處理，P 當做另一類嘢。→ 對格型（nominative-accusative），S = A ≠ P
S 同 P 用同一方法處理，A 當做另一類嘢。→ 能格型（ergative-absolutive），S = P ≠ A
A 同 P 用同一方法處理，S 當做另一類嘢。→ 二種斜格型（double oblique），A = P ≠ S
S A P 都用唔同方法處理。→ 三立型（tripartite），S ≠ A ≠ P
S A P 都用同樣方法處理。→ 中立型（neutral），S = A = P

分佈
睇埋：語言類型學
實證嘅研究表明，二重斜格型、三立型同中立型極之少有。喺廿一世紀初，淨係得某啲極少人講（母語使用者數量得嗰幾千至萬零）、多數人聽都未聽過嘅語言被指有呢啲類型嘅傾向，例子可以睇吓伊朗乳山話（根據 1990 年嘅估計，得大約 18,000 位母語使用者）被指有二重斜格型嘅傾向。
有觀點主張，對格型同能格型之所以咁常見，係因為格嘅使用重點在於
「
要幫聽或者睇語言嘅人分辨 A 同 P 邊個打邊個
」
而 5 大基本配列當中，得對格型同能格型算係有效率噉做到呢一點－
如果一隻語言用二重斜格型或者中立型，聽或者讀嘅人就成日都焗住要靠自己嘅常識判斷「邊隻字係 A 邊隻字係 P」，
三立型缺乏效率，因為定義上 S 唔會同 A 或者 P 喺同一隻動詞度出現，所以一隻語言冇必要好似三立型噉分開嗮 3 嚿嘢嘅嘜法。
貝志堅

貝志堅，香港親中派文化界人士。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
貝托洛奇

貝托洛奇（意大利文：Bernardo Bertolucci，1941年3月16號—2018年11月26號）係一個意大利嘅男電影導演、編劇、製片人、電影演員、電影剪接師、詩人，佢喺1962年出道。
貝拉二世

貝拉二世（Pelagius II，又譯柏拉奇二世，520年—590年2月7號）係羅馬天主教第63任教宗，579年到590年在位。
貝德羅艾慕杜華

貝德羅艾慕杜華（粵拼：bui3 dak1 lo4 ngaai6 mou6 dou6 waa4，西班牙文：Almodóvar Caballero，又譯做柏度．艾慕杜華，1949年9月25號—）係西班牙一個電影導演同編劇，出名作品有《對她有話兒》同《論盡我阿媽》。

出世同入行
佢喺1959年9月25號喺西班牙出世，喺1974年入行。
貝拉·雷斯壯

貝拉·雷斯壯 (Bellatrix Lestrange，本姓 Black) 係英國作家J. K. 路靈寫嘅奇幻小說《哈利波特》系列嘅其中一個角色。原姓布萊克，出身布萊克家族，係天狼星·布萊克嘅堂姐，後嚟嫁咗畀道夫·雷斯壯，兩公婆都係忠實嘅食死人。
《鳳凰會的密令》同之後嘅哈利波特電影入面嘅貝拉·雷斯壯，由海倫娜寶咸卡特飾演。
貝拉一世

貝拉一世（Pelagius I，又譯柏拉奇一世，號—561年3月4號）係羅馬天主教第60任教宗，556年到561年在位。
貝幣

貝幣（shell money）係一種原始嘅錢，用貝殼做錢。
貝弗利希爾斯

貝弗利希爾斯（英文：Beverly Sills，1929年5月25號—2007年7月2號），係美國女高音歌手。
貝恩德

貝恩德（Sir Robert Andrew Burns，1943年7月21號—）係英國外交官，1965年加入英國外交部，1997年11月至2000年6月出任第二任英國駐港總領事。
逢澤由理香

逢澤由理香，係日本嘅一個女藝人同埋配音員。
逢甲夜市

逢甲夜市係中華民國臺灣臺中市西屯區逢甲大學出面嘅一個夜市，有好多賣臺灣特色小食嘅檔攤，喺臺灣可以話係同臺北嘅士林夜市齊名。
連中三元

連中三元本指科舉連中解元 會元 狀元三元。
而家連中三元或帽子戲法（Hat Trick）嘅意思通常係，同一場波入面，一個球員入三球，或者一隊波連贏三場。
連佳麗

連佳麗（英文：Kelly Lin Kai Lai，1996年6月10號—）係香港女藝人，《2020年度香港小姐競選》入選18強，而家係HOY TV女藝人。

簡介
連佳麗大學時期讀過香港樹仁大學新聞與傳播學系，曾任無綫電視新聞部公關，而家係網絡藝人，亦係香港開電視嘅合約藝員。
喺2021年9月6號，連佳麗突然間喺Instagram Story上面宣布，自己將會消失一段時間，暫時未有人知發生咩事。
逢澤莉娜

逢澤莉娜 ，係日本嘅一個女演員。

拍過嘅作品一覽
呢個表唔完整，歡迎加料。
逢田梨香子

逢田梨香子，係日本嘅一個女藝人同埋配音員。
逢簡

逢簡（粵拼：fung4 gaan2），全名逢簡水鄉或逢簡村，係中國廣東佛山一古色古香嘅嶺南文化古村，喺順德杏壇鎮北邊嘅逢簡村入面。佢亦係中華人民共和國AAA級景區之一，有佛山版威尼斯嘅稱呼。
個村亦係順德最早有人聚居地之一，個名出自逢氏同簡氏兩個家族而改成噉嘅名。佢嘅轄區面積唔大，淨得5.2km²。不過村入面有包括咗好多古蹟，其中廣東四大木牌坊之一嘅進士牌坊就喺呢個景區入面。尤其係村入面咁多河道密集嘅地方，喺廣東地區比較少見。當地啲村民好多時搭船多過散步。
連

連（Company）係種軍隊編制，喺營轄下，由3-7個排組成，人數約莫80–250人。
菜蜜

菜蜜，全名西洋菜蜜，係一種香港嘅飲品，將蜜糖、西洋菜同水一齊煮而整成。
菜蕨

菜蕨（Diplazium esculentum），又叫嫩蹄蓋蕨、過溝菜蕨，臺灣俗稱過貓，係種食得嘅蕨類植物，生物分類上屬水龍骨目蹄蓋蕨科雙蓋蕨屬。
菜根香素食館

菜根香素食館（粵拼：coi3 gan1 hoeng1 sou3 sik6 gun2）；簡稱菜根香（coi3 gan1 hoeng1）；佢係廣州市嘅一間已經冇咗嘅老字號餐廳，就喺而家嘅越秀區中山六路167號。呢間餐館有「素食第一家」嘅名。

史
呢間菜館其實喺1933年開辦，佢之前就整咗喺廣州市荔灣區嘅西關嗰度，不過到咗1938年因為廣州淪陷先至閂咗門，甚至重搬咗去韶關嗰頭。直到1945年先至搬返嚟廣州，不過佢唔喺西關地區開舖，反而去咗六榕寺嘅榕荫園入面。1947年，有位佛教人士——楊保洪話重新辦返間嘢，就將間嘢改名做「居士林素菜館」，點知1948年就改返之前用嘅「菜根香素食館」，之後就搬咗去而家嘅中山六路，而店名雖然話就一直用落去。喺1984年，間嘢嘅老細就丼咗幾百萬嚟重新裝修，唔單止加空調設備，甚至重開埋早茶市添。不過佢喺2004年就唔好彩，執咗笠。而家呢度係間藥房。
菜根譚

《菜根譚》係明人洪應明作品。
書名來自宋作家汪信民一句說話：「人就咬得菜根，則百事可成。」
菜系

菜系（英文：cuisine），係指唔同文化同地理區域入面各種煮食方式。當形容一個地方嘅菜系嗰陣，通常會用個「菜」字，譬如日本嘅菜系就叫「日本菜」。
豆瓣醬

豆瓣醬係一隻四川式辣醬，用辣椒、蠶豆、黃豆去發酵整成，好多四川嘢食都用佢調味，好似回鍋肉、麻婆豆腐咁。

起源
傳說范蠡喺17歲嘅時候，喺一個有錢佬屋企打理廚房，成日都會剩低好多嘢食，擺耐咗就熬臭。財主發現咗之後鬧咗佢一餐，限佢十日內將呢啲發臭嘅食物變成有用嘅嘢。醒目嘅范蠡首先將啲發咗霉嘅食物處理好，跟住曬乾再用鑊炒熟，去味殺菌，再加溫水攪拌成糊狀，攞嚟餵豬。後嚟，有條友整蠱范蠡，將呢啲食物放喺范蠡兜麵入面俾佢食，點知，啲麵特別好味。范蠡得到啟發之後，就用呢種發臭嘅食物創製咗好食嘅豆瓣醬。
豆沙窩餅

豆沙窩餅，又寫做豆沙鍋餅，係種上海甜品，用雞蛋同麵粉整嘅餅皮包住豆沙然後煎起，切件食。
豆沙包

豆沙包（粵拼：dau6 saa1 baau1）係隻中式包，用紅豆或綠豆豆沙做餡，外面用白色麵團包住，蒸熟而成。
豆油

豆油、又寫荳油，油一種，係由黃豆搾出嚟嘅油，亦叫大豆油、黃豆油。算係常見嘅食油，又可以用嚟整油彩。
英文叫soybean oil或者bean oil。
豆品

豆品係用大豆整嘅嘢食同嘢飲，狹義上指唔經發酵嘅製品，譬如豆腐。
豆沙

豆沙，又叫紅豆茸，或寫做紅豆蓉，係紅豆嘅豆茸，用紅豆、糖同水煮成，係中國、韓國同日本甜品成日用到嘅材料。
豆瓣

呢篇文章可以喺中文維基百科嘅對應文章來擴寫。 若果你熟悉嗰種語言同呢篇文嘅主題，唔該請你幫手參考外語維基擴充文章。千祁唔好直接黐啲機械翻譯、唔可靠嘅翻譯或者低品質嘅內容。根據版權協議，翻譯文章需要喺編輯摘要註明來源，或喺討論頁頭頂寫明{{Translated page|zh|豆瓣|small=no|version=|insertversion=|section=}}。
呢篇文冇引任何嘅出處。 請幫手改好呢篇文，加返出處同埋寫低根據。冇根據或冇出處嘅嘢可能隨時受到質疑；經唔起質疑就會畀人剷走。
提示：呢篇文講嘅唔係豆瓣醬。
豆瓣係中華人民共和國社交網站，主要畀網民上去評論電影嘅。
呢篇豆瓣係關於網站嘅楔位文章，重未寫完嘅。麻煩你幫手充實佢。
豆梨

豆梨（粵拼：dau6 lei4；學名：Pyrus calleryana），又嗌棠梨（tong4 lei4）、野梨（je5 lei4）、鹿梨（luk6 lei4）、鳥梨（niu5 lei4），係薔薇科梨屬嘅落葉喬木，喺中國華東、華南同華中各地、中南半島、北韓、南韓、日本嘅暖而濕嘅山坡、沼澤地區、雜木林入面可以搵到。

用途
佢嘅木材可以做嫁接砧木；果可以浸酒。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
佢嘅根、枝同葉、果可以做藥，主要功效係：
赫哲族

赫哲族係中國其中一個少數民族，主要住喺黑龍江省，人口5千。另外俄羅斯有約莫1.2萬。
赦宥者章

赦宥者章係伊斯蘭教典籍《可蘭經》入面嘅第40章（蘇拉）。
赫塔米勒

赫塔米勒 （Herta Müller，1953年8月17號—）係羅馬尼亞出世嘅德國女性小說家、詩人同散文家。喺2009年10月8號得到咗2009年度諾貝爾文學獎。
赫山區

赫山區係中國湖南益陽一個市轄區，總面積1280平方公里，人口85.9萬。
赫女星

赫女星（Hermione），即係小行星121，係太陽系小行星帶嘅一粒小行星，喺1872年5月12號發現。
赫哲文

赫哲文係赫哲族人用嘅語言，屬阿爾泰語系通古斯語族，發源自中國黑龍江省同俄羅斯哈巴羅夫斯克邊疆區，約莫有1,400人用佢做母語。
赫塔費

赫塔費（西班牙文：Getafe）係西班牙馬德里自治區一座城，住17萬人。